text: ES PODEN ESCOLTAR COLORS? I VEURE SONS? | LaSala Teatre
  ES PODEN ESCOLTAR COLORS? I VEURE SONS?
  "Euphonia en clau de fa neix de la meva passió i amor incondicional per la música", diu la coreògrafa sabadellenca Lali Ribalta. "I també de la necessitat personal de fer sentir aquest amor, sobretot als més petits".La companyia L'Animésegueix una línia que ja es va veure a Bhrava!, amb elements visuals i poètics. En aquesta ocasió, però, Euphonia "té un enfoc i una dramatúrgia més completa, la història està més desenvolupada. També és un viatge emocional, una fusió de sentiments, però amb tot un acompanyament més desenvolupat".
  L'espectacle presenta un titella, Claudie, un constructor de notes a la recerca de la melodia perfecte. Però la seva relació amb la música és peculiar, perquè Claudie té sinestèsia. Es tracta de l'assimilació conjunta (o interferència) de diversos tipus de sensacions. Hi ha hagut molts artistes amb sinestèsia (com Kandinsky o Mozart, que afirmava que percebia la tonalitat de Fa en color groc) i per exemple, podenescoltar colors, veure sons i percebre sensacions gustatives en tocar un objecte amb una textura determinada. Lali Ribalta explica que "el titella està atrapat per la música, deixa de sentir-la i en té una imatge purament visual. Però en el fons, la música també el té atrapat a ell". L'espectacle permet convertir en personatges elements impensables, com una Clau de Sol, i fa que el públic participi d'aquesta creació d'un sol món, on vista i oïda es barregen. Ribalta està convençuda que "aquesta barreja també ens fa apreciar les petites coses que ens envolten"